**О К Р Ъ Ж Е Н С Ъ Д – М О Н Т А Н А**

**З А П О В Е Д**

**№ 15**

**Монтана, 26.01.2022 г.**

На основание чл.86, ал.1, т.1 от Закона за съдебната власт и чл. 139, ал.1 от Правилника за администрацията в съдилищата /ПАС/, във връзка с моя заповед № 14/26.01.2022 г. за обявяване и провеждане на конкурса за заемане на две свободни щатни бройки за длъжността **„Призовкар”** в Окръжен съд – Монтана,

**НАРЕЖДАМ:**

1. **НАЗНАЧАВАМ** комисия в състав:

* **Председател**: **Аделина Троева** – зам. председател на Окръжен съд – Монтана;

**и членове:**

* **Диана Кузманова** – съдия в ОС - Монтана;
* **Петко Петков –** съдебен администратор в ОС – Монтана.

2. **Комисията по т. 1** от настоящата заповед да проведе конкурса при спазване на изискванията на Глава Двадесета от ПАС и Глава пета, раздел четвърти от КТ. Конкурсът да се проведе по регламентирания в заповедта за обявяването му начин:

**Първи етап:** проверка на представените от кандидатите документи;

**Втори етап:** Проверка на уменията на кандидатите, относно общите им познания за работа с компютър и със стандартно офис оборудване, по правопис, граматика и пунктуация, както и проверка на познанията относно общите правила и срокове за връчване на съдебни книжа.

**Трети етап:** събеседване с цел установяване на личните качества на кандидатите – комуникативност, инициативност, организираност. Преценка на знанията им по общата нормативна уредба на организацията и работата на съдебната администрация - Правилник за администрацията в съдилищата, Етичен кодекс на съдебните служители.

Заповедта да се публикува от системния администратор на интернет страницата на съда.

Заповедта да се сведе до знанието на: председателя и членовете на комисията и системния администратор за сведение и изпълнение.

**ПРЕДСЕДАТЕЛ:**

 **/М. БРАНКОВА/**

***Вярно с оригинала!***

***Сверил,***

***Петко Петков***

***Съдебен администратор***